Våren 1966 hadde de spilt på Kongsvinger og satt på hotellrommet og spilte kort. Plutselig spratt Benny opp fra stolen og forsvant inn på værelset sitt. Et kvarter senere returnerte han med en nydelig melodi. Oppmuntret av de andre stakk han ut en gang til, og etter nok et kvarter var også teksten til «Sunny Girl» ferdig. The Hep Stars fortet seg tilbake til Stockholm for å spille den inn.